
[bookmark: _Toc27553203][bookmark: _Toc31616519]VISPĀRĪGĀ INFORMĀCIJA
1.1. Nolikumā lietotie termini
[bookmark: _Hlk165992444]Konkurss – “Transportlīdzekļu mazgāšanas un tīrīšanas pakalpojumi, slēdzot vispārīgo vienošanos”, identifikācijas numurs AS LVM_2026_113_Ak. 
Pasūtītājs:
	Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	67610015

	Tīmekļvietnes adrese:
	https://www.lvm.lv/ 

	Elektroniskā pasta adrese:
	lvm@lvm.lv

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


Komisija – iepirkuma komisija, kas izveidota ar akciju sabiedrības “Latvijas valsts meži” valdes locekles Ingas Vageles 2026. gada 24. jūlija rīkojumu Nr. 3.1-3_0045_101_26_149, Konkursa organizēšanai.
Komisijas kontaktpersona – Jānis Bite, elektroniskā pasta adrese: j.bite@lvm.lv; Iepirkumi_KV@lvm.lv.
Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
EIS – valsts informācijas sistēmas “Elektronisko iepirkumu sistēma” e-konkursu apakšsistēma, kurā publicēta Konkursa dokumentācija: https://www.eis.gov.lv/EKEIS/Supplier/Procurement/178778 .
LVM – akciju sabiedrība “Latvijas valsts meži”.
EVIPD – Eiropas vienotais iepirkuma procedūras dokuments.
Nolikums – atklāta konkursa nolikums.
Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
PIL – Publisko iepirkumu likums.
Pretendents – piegādātājs, kurš ir iesniedzis piedāvājumu. 
Pretendenta piedāvājuma derīguma termiņš - Konkursā iesniegtā piedāvājuma derīguma termiņš 6 (seši) mēneši no piedāvājuma iesniegšanai noteiktās dienas.
PVN – pievienotās vērtības nodoklis.
Izpildītājs – pretendents, ar kuru noslēgta Vispārīgā vienošanās.
VID – Latvijas Republikas Valsts ieņēmumu dienests.
Vispārīgā vienošanās – tāda vienošanās starp pasūtītāju un vienu vai vairākiem piegādātājiem, kuras mērķis ir noteikt un raksturot attiecīgā laikposmā noteikumus transportlīdzekļa mazgāšanas un tīrīšanas pakalpojumam.
Vispārīgās vienošanās dalībnieks – pretendents, ar kuru noslēgta Vispārīgā vienošanās.
1.2. Iepirkuma veids un piedāvājuma izvērtēšanas kritērijs
1.2.1. [bookmark: _Hlk124346339]Iepirkuma metode – atklāts konkurss saskaņā ar PIL 8.panta pirmās daļas 1.punktu un 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”.
1.2.2. [bookmark: _Hlk124433860]Piedāvājuma izvēles kritērijs – saimnieciski visizdevīgākais piedāvājums, ņemot vērā cenu un ar iepirkuma priekšmetu saistītus kritērijus, kur piedāvājumu salīdzināšanai un izvērtēšanai tiks izmantota cena un ar iepirkuma priekšmetu saistīti kritēriji, piešķirot punktus. Par saimnieciski izdevīgāko piedāvājumu tiks noteikts piedāvājums ar vislielāko punktu skaitu (katrā Konkursa daļā atsevišķi).
IEPIRKUMA PRIEKŠMETS
1.3. Iepirkuma priekšmets transportlīdzekļu mazgāšanas un tīrīšanas pakalpojumi, saskaņā ar Nolikumu, Tehnisko specifikāciju (Nolikuma 2., 3., 4., 5. pielikumi),  Tehnisko piedāvājumu (Nolikuma 2., 3., 4., 5. pielikumi) un Vispārīgo vienošanos (Nolikuma 8. pielikums) prasībām.
1.4. [bookmark: _Hlk206680117][bookmark: _Hlk210656974][bookmark: _Hlk206680092]CPV klasifikatora kods: 50112300-6 (Automobiļu mazgāšanas un līdzīgi pakalpojumi).
1.5. Konkurss ir sadalīts 4 iepirkuma daļās: 
	Iepirkuma daļas
numurs
	Iepirkuma daļas nosaukums
	Paredzamā līgumcena, 
EUR bez PVN

	1
	Mazgāšana ar rokām
	10000

	2
	Mobilā mazgāšana
	10000

	3
	Pašapkalpošanās
	50000

	4
	Mazgāšanas tunelis
	10000


1.5.1. Pretendents var iesniegt piedāvājumu par vienu vai vairākām iepirkuma daļām. Pretendents nav tiesīgs iesniegt piedāvājuma variantus.
1.5.2. [bookmark: _Hlk216164966][bookmark: _Hlk167802826][bookmark: _Hlk206761589]Iepirkuma nolikuma 2.3. punktā noteiktais plānotais līgumcenas sadalījums pa iepirkuma daļām ir katras iepirkuma daļas plānotā kopējā līgumcena, par kuru attiecīgajā iepirkuma daļā tiks slēgta vispārīgā vienošanās. Kopējā līgumcena par Vispārīgajām vienošanām visās iepirkuma daļās nepārsniegs 80 000.00 EUR bez PVN.
1.6. Vispārīgās vienošanās piešķiršanas kārtībā, izpildes laiks un vieta:
1.6.1. [bookmark: _Hlk207352871]Katrā iepirkuma daļā vispārīgā vienošanās tiks noslēgta ar pretendentiem, kuru piedāvājumi tiks atzīti par saimnieciski visizdevīgākajiem, ievērojot nolikumā noteikto vērtēšanas kārtību. Maksimālais vispārīgās vienošanās dalībnieku skaits katrā iepirkuma daļā ir 20.
1.6.2. Ja kādā iepirkuma daļā, nosakot pretendentu sarindojumu, 20. pozīcijā un turpmākajās pozīcijās esošie pretendenti ir ieguvuši identisku punktu skaitu, kas kvalificē viņus vispārīgās vienošanās slēgšanai, vispārīgā vienošanās tiks noslēgta ar visiem šiem pretendentiem, neatkarīgi no to kopskaita, arī ja tas pārsniedz nolikumā noteikto maksimālo dalībnieku skaitu (20). Komisija šo faktu fiksē iepirkuma procedūras protokolā.
1.6.3. Konkursa rezultātā noslēgto Vispārīgo vienošanos ietvaros Pasūtītājs organizēs izpildītāja izvēli transportlīdzekļu mazgāšanas un tīrīšanas pakalpojumiem atbilstoši Vispārīgās vienošanās 2. punktā noteiktajā kārtībā.
1.6.4. Pakalpojuma izpildes vieta: Latvijas Republikas teritorija.
1.6.5. [bookmark: _Hlk167803079][bookmark: _Hlk51246631]Vispārīgo vienošanos termiņš: 48 (četrdesmit astoņi) mēneši no tās noslēgšanas dienas, vai līdz brīdim, kad vispārīgo vienošanos ietvaros kopējā visu iepirkuma daļu līgumcena ir sasniegusi 80000.00 EUR bez PVN.
1.6.6. Ja konkrētajā Konkursa daļā kāda no vispārīgajām vienošanām sasniedz noteikto līgumcenu, Pasūtītājs ir tiesīgs līgumcenu pārvirzīt no citas vispārīgās vienošanās.
1.6.7. Vispārīgās vienošanās dalībniekam netiek garantēts konkrēts pakalpojumu izpildes apjoms. Transportlīdzekļu mazgāšanu un tīrīšanu Vispārīgās vienošanās darbības laikā Pasūtītājs veiks atbilstoši faktiskajai nepieciešamībai.
1.6.8. Pasūtītājs Vispārīgās vienošanās slēgs saskaņā ar Konkursa Nolikumā izvirzītajiem noteikumiem un Vispārīgās vienošanās projektu (Nolikuma 8. pielikums). Slēdzot Vispārīgo vienošanos, tās noteikumi netiks mainīti.

NOLIKUMA SAŅEMŠANA, GROZĪJUMU VEIKŠANA UN PAPILDU INFORMĀCIJAS SNIEGŠANA PAR NOLIKUMĀ IEKĻAUTAJĀM PRASĪBĀM
1.7. Nolikums ir brīvi un tieši elektroniski pieejams EIS.
1.8. Ja Komisija izdarījusi grozījumus Nolikumā, par izdarītajiem grozījumiem Komisija ievieto informāciju EIS ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai.
1.9. Papildu informāciju par Nolikumā iekļautajām prasībām ieinteresētais Piegādātājs pieprasa rakstveidā, iesniedzot pieprasījumu EIS vai nosūtot elektroniski uz elektroniskā pasta adresi: lvm@lvm.lv.
1.10. Komisija pēc ieinteresētā Piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz rakstveidā, norādot uzdoto jautājumu, piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūtot uz ieinteresētā Piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi pasūtītājs ievieto EIS.
1.11. Papildu informācija par Nolikumā iekļautajām prasībām pieprasāma tikai Nolikumā noteiktajā kārtībā un termiņā un ieinteresētajam Piegādātājam nav tiesību to pieprasīt kontaktpersonām. Kontaktpersonas Konkursa gaitā sniedz tikai organizatorisku informāciju par Konkursu.

PIEDĀVĀJUMA IESNIEGŠANAS UN ATVĒRŠANAS KĀRTĪBA
4.1. [bookmark: _Ref132273906]Pretendents piedāvājumu iesniedz tikai elektroniski līdz EIS sadaļā, kurā publicēta Konkursa dokumentācija, noteiktajam termiņam.
4.2. Piedāvājumus atver vienlaikus EIS ne ātrāk kā četras stundas pēc Nolikuma 4.1. apakšpunktā noteiktā termiņa iestāšanās.
4.3. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
4.4. Pasūtītājs publicē EIS Iepirkuma sadaļā “Atvēršana” EIS ģenerēto atvēršanas sanāksmes protokolu, kurā norādīts Pretendenta nosaukums, piedāvājuma iesniegšanas datums un laiks, un EIS ģenerēto visu pretendentu iesniegto finanšu piedāvājumu apkopojumu.
 
PRASĪBAS PIEDĀVĀJUMA NOFORMĒJUMAM 
Pretendents piedāvājumu izstrādā un iesniedz elektroniski EIS, ievērojot šādus noteikumus:
4.5. aizpilda pie attiecīgās prasības EIS ievietotās veidnes atbilstoši Pasūtītāja norādītajam elektroniskā dokumenta formātam EIS;
4.6. augšupielādējot datnes EIS, Pretendents atbild par dokumenta atvēršanas un nolasīšanas iespējām;
4.7. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
4.8. visus piedāvājumu veidojošos dokumentus Pretendents izstrādā elektroniski latviešu valodā un noformē saskaņā ar Dokumentu juridiskā spēka likumu un Elektronisko dokumentu likumu;
4.9. dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
4.10. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
4.11. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;
4.12. Pretendents paraksta piedāvājumu ar drošu elektronisko parakstu vai ar piedāvāto EIS parakstu;
4.13. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu. Parakstot piedāvājumu pretendents vienlaicīgi apliecina visu piedāvājumā iekļauto dokumentu kopiju pareizību.
[bookmark: _Toc27553206][bookmark: _Toc31616522]PRETENDENTU ATLASES PRASĪBAS, TEHNISKAIS UN FINANŠU PIEDĀVĀJUMS, PRETENDENTU IZSLĒGŠANAS IEMESLI, IESNIEDZAMIE DOKUMENTI UN VĒRTĒŠANAS KĀRTĪBA
	4.14. PRETENDENTU ATLASES PRASĪBAS

	4.15. Pretendentu atlases prasības
	Iesniedzamie dokumenti un vērtēšanas kārtība

	6.1.1. Pretendents iesniedz pieteikumu dalībai Konkursā, apliecinot, ka piekrīt dalībai Konkursā atbilstoši Nolikuma prasībām.
	a) Pretendents piedāvājumā iesniedz pieteikumu, kas sagatavots un aizpildīts atbilstoši Nolikuma 1.pielikumā pievienotajai veidnei.
b) Pretendenta pārstāvim, kurš parakstījis piedāvājuma dokumentus, ir pārstāvības (paraksta) tiesības. Ja pieteikumu paraksta pretendenta pilnvarota persona, piedāvājumam ir jāpievieno dokuments, kas apliecina Pretendenta pārstāvja, kurš paraksta pieteikuma dokumentus, pārstāvības (paraksta) tiesības.

	4.15.1. 6.1.2. Pretendents ir reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši Pretendenta reģistrācijas valsts normatīvo aktu prasībām (neattiecas uz fiziskām personām).
Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
Ja Iepirkuma līgums slēdzams ar fizisku personu, kura nav reģistrējusies VID kā saimnieciskās darbības veicēja, fiziskai personai ir pienākums pirms Iepirkuma līguma noslēgšanas reģistrēties VID kā nodokļu maksātājai – saimnieciskās darbības veicējai.
	a) Par reģistrācijas faktu Latvijas Republikas Uzņēmumu reģistrā Pasūtītājs pārliecinās publiskojamo datu bāzē “Lursoft” tīmekļvietnē: https://www.lursoft.lv/.
b) Par reģistrāciju kā saimnieciskās darbības veicējam Pasūtītājs pārliecinās VID tīmekļvietnē: https://www6.vid.gov.lv/SDV.
c) Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	6.1.3. Pretendentam vai tā pārstāvētajai Pakalpojuma nodrošināšanas vietai ir jābūt izsniegtam spēkā esošam Valsts vides dienesta “C” kategorijas piesārņojošas darbības apliecinājumam pakalpojumu sniegšanas vietai, kurā pretendents plāno sniegt Konkursā noteiktos transportlīdzekļu mazgāšanas un tīrīšanas pakalpojumus, kas izsniegts saskaņā ar Ministru kabineta 2004. gada 22. aprīļa noteikumiem Nr. 380 “Vides prasības mehānisko transportlīdzekļu remontdarbnīcu un automazgātavu izveidei un darbībai” un saskaņā ar Ministru kabineta 2010. gada 30. novembra noteikumiem Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
	a) Pretendents tehniskajā piedāvājumā norāda transportlīdzekļu mazgāšanas un tīrīšanas vietas.
b) Komisija pretendenta atbilstību Nolikuma 6.1.3. apakšpunkta prasībai pārbauda publiski pieejamajā Valsts vides dienesta C kategorijas piesārņojošo darbību reģistrā. (https://registri.vvd.gov.lv/izsniegtas-atlaujas-un-licences/c-kategorijas-piesarnojoso-darbibu-registrs/)

	[bookmark: _Hlk126662155]6.1.4. Pretendents apliecina, ka Iepirkuma līguma slēgšanas tiesību piešķiršanas gadījumā, uzsākot Vispārīgās vienošanās izpildi, piedāvājumā norādītās transportlīdzekļu mazgāšanas un tīrīšanas vietas būs reģistrētas Valsts vides dienesta C kategorijas piesārņojošo darbību reģistrā saskaņā ar Ministru kabineta 2010. gada 30. novembra noteikumiem Nr.1082 "Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai".
	a) Ja piedāvājuma iesniegšanas brīdī piedāvājumā norādītās transportlīdzekļu mazgāšanas un tīrīšanas vietas nav reģistrētas Valsts vides dienesta C kategorijas piesārņojošo darbību reģistrā, tad pretendents Tehniskās specifikācijas pielikumā iekļauj šajā punktā minēto apliecinājumu. 

	4.  TEHNISKAIS PIEDĀVĀJUMS

	Tehniskā piedāvājuma prasība
	Iesniedzamie dokumenti

	6.2.1. 
Tehniskais piedāvājums atbilst Konkursa tehniskajai specifikācijai.


	a) Pretendenta tehniskais piedāvājums, kas izstrādāts atbilstoši Nolikuma 2., 3., 4. un 5. pielikumā norādītajai veidnei (attiecīgi par to Konkursa daļu, kurā iesniedz piedāvājumu).

	6.3. FINANŠU PIEDĀVĀJUMS

	6.4. Finanšu piedāvājuma prasība
	Iesniedzamais dokuments un vērtēšanas kārtība

	6.3.1. Finanšu piedāvājums  ir sagatavots atbilstoši Nolikuma 2., 3., 4. un 5. pielikuma finanšu piedāvājuma veidnei (atbilstoši attiecīgajai Konkursa daļai).
6.3.2. Finanšu piedāvājumā jāiekļauj visas izmaksas, kas saistītas ar Vispārīgās vienošanās saistību izpildi, proti, visi ar Pakalpojuma veikšanu saistītie izdevumi, tajā skaitā tehniskā aprīkojuma un visas citas izmaksas, kuras rodas vai var rasties Pretendentam nodrošinot iepirkuma priekšmeta izpildi, visi normatīvajos aktos paredzētie nodokļi un nodevas, izņemot PVN. 
6.3.3. Finanšu piedāvājumā visas cenas un summas jānorāda euro un aprēķinos jālieto divas decimālzīmes aiz komata.
6.3.4. Finanšu piedāvājuma formā nedrīkst mainīt, papildināt un dzēst norādītās ailes.
	a) Finanšu piedāvājums (katrai Konkursa daļai atsevišķi), kas sagatavots atbilstoši Pasūtītāja izstrādātājai Nolikuma 2., 3., 4. un 5. pielikuma veidnei, norādot piedāvājuma vidējo vērtību bez PVN (turpmāk – piedāvātā cena).
b) Piedāvātā pakalpojuma cena paliek nemainīga ne mazāk kā 1 gadu no Vispārīgās vienošanās noslēgšanas brīža.
c) Pretendents piedāvātās cenas iesniedz, aizpildot visas Finanšu piedāvājumā norādītās ailes. 
d) Finanšu piedāvājuma ievadlaukā EIS e-konkursu apakšsistēmā pretendents norāda attiecīgajai iepirkuma daļai piedāvājuma kopējo vērtību, EUR bez PVN.
Ja pretendents EIS e-konkursu apakšsistēmā sadaļā “Finanšu piedāvājuma prasības” vērtību nav ievadījis vai norādītā vērtība atšķiras no finanšu piedāvājumā (2., 3., 4. un 5. pielikums) norādītās piedāvājuma kopējās vērtības, tad, vērtējot pretendenta piedāvājumu, tiek ņemta vērā pretendenta finanšu piedāvājumā attiecīgajai iepirkuma daļai norādītā vērtējamā cena (piedāvājuma kopējā vērtība).
e) Pretendentu Finanšu piedāvājumu salīdzināšanai, Komisija izmanto Pretendenta Finanšu piedāvājumā aprēķināto piedāvājuma kopējo vērtību par virsbūves tīrīšanu, Finanšu piedāvājumā vērtēšana atbilstoši Nolikuma noteikumiem un Nolikuma 7. pielikumā noteiktajai vērtēšanas kārtībai. 


	6.4. PRETENDENTU IZSLĒGŠANAS IEMESLI

	Pretendentu izslēgšanas iemesli
	Vērtēšanas kārtība

	6.4.1. [bookmark: _Hlk135297288]Uz Pretendentu nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendentu izslēgšanas iemesli.
Šajā punktā minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja Pretendents ir personālsabiedrība;
2) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām;
3) uz Pretendenta norādīto Apakšuzņēmēju, kura sniedzamo pakalpojumu vērtība ir vismaz 10 000 euro.
	[bookmark: _Hlk184044837]a) Pasūtītājs izslēdz Pretendentu no turpmākās dalības Konkursā saskaņā ar PIL 42. panta noteikumiem un izvērtē Pretendenta iesniegto pieteikumu, kas izstrādāts atbilstoši Nolikuma 1. pielikuma veidnei, ja uz Pretendentu attiecināms kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem pretendentu izslēgšanas iemesliem; 
b) PIL 42. un 43. pantā noteiktajā kārtībā un izvērtē Pretendenta iesniegtos pierādījumus uzticamības atjaunošanai, ja uz Pretendentu attiecināms kāds no PIL 42. panta otrās daļas 1., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem.
c) Prasības pārbaudi Pasūtītājs veic attiecībā uz pretendentu, kuram būtu piešķiramas iepirkuma līguma slēgšanas tiesības.

	6.4.2. Uz Pretendentu attiecināmas Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas.
	a) Iepirkuma komisija Pretendenta atbilstību Nolikuma prasībai pārbaudīs publiski pieejamās datubāzēs. 
b) Atbilstības pārbaudi noteiktajai prasībai iepirkuma komisija veic attiecībā uz pretendentu, kuram Nolikumā noteiktajā kārtībā būtu piešķiramas iepirkuma līguma slēgšanas tiesības.

	6.4.3. Uz Pretendentu attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta b) apakšpunktā noteiktās sankcijas.
	Pasūtītājs pārliecinās publiskojamo datu bāzē, ”Lursoft” tīmekļvietnē: https://www.lursoft.lv/.


	6.5. CITAS PRASĪBAS

	Citas prasības
	Iesniedzamie dokumenti un vērtēšanas kārtība

	6.5.1. Ja Vispārīgās vienošanās izpildē pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties plānotā iepirkuma līguma izpildē.
	a) Pretendentam pieteikumā (1.pielikums) jānorāda visi apakšuzņēmēji, kuru sniedzamo pakalpojumu (atbilstoši Iepirkuma priekšmetam) vērtība ir vismaz 10 000 EUR un katram šādam apakšuzņēmējam izpildei nododamās iepirkuma daļas aprakstu. 
b) Apakšuzņēmēju sarakstā norāda arī tās personas, uz kuru iespējām pretendents balstās, ja tas ir nepieciešams Nolikumā izvirzītās kvalifikācijas pierādīšanai vai Iepirkuma līguma izpildei neatkarīgi no veicamo pakalpojumu vērtības.
c) Apakšuzņēmēja apliecinājums saskaņā ar Nolikuma 6. pielikumā norādīto formu, kas apliecina katra apakšuzņēmēja gatavību sniegt pakalpojumus iepirkuma līguma ietvaros, kā arī nodot pretendenta rīcībā līguma izpildei nepieciešamos resursus. Dokuments ir attiecīgo personu parakstīts un pievienojams skanētā formā vai parakstīts ar drošu elektronisko parakstu.

	6.5.2. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
	a) Vienošanās par piegādātāju apvienības izveidi un dalību iepirkumā, kurā norāda:
· piegādātāju apvienības dibināšanas mērķis un vienošanās spēkā esamības termiņš;
· katra apvienības dalībnieka paredzamā Iepirkuma līguma daļa, tiesības un pienākumi;
· norāde, uz kuru dalībnieku saimnieciskajām un finansiālajām spējām apvienība balstās;
· apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;
· Informācija par piegādātāju apvienības vadošo dalībnieku;
· Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā; 
Gadījumā, ja ar piegādātāju apvienību tiks slēgta Vispārīgā vienošanās, Pasūtītājam ir tiesības pieprasīt, lai piegādātāju apvienība 15 (piecpadsmit) darba dienu laikā pēc lēmuma par Iepirkuma līguma slēgšanas tiesību piešķiršanu spēkā stāšanās un pirms Vispārīgās vienošanās noslēgšanas izveidojas pēc savas izvēles atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

	6.5.3. Pretendents var iesniegt EVIPD kā sākotnējo pierādījumu atbilstībai Nolikuma 6.1. apakšpunktā noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.

	a) Ja Pretendents ir izvēlējies iesniegt EVIPD, lai apliecinātu, ka tas atbilst noteiktajām atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par Iepirkuma līgumu vai Iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu (atbilstoši Iepirkuma priekšmetam) vērtība ir vismaz 10 000 EUR no Iepirkuma līguma vērtības. Personu apvienība iesniedz atsevišķu EVIPD par katru tās dalībnieku. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
b) Komisija pirms lēmuma pieņemšanas par Iepirkuma rezultātiem pieprasa iesniegt dokumentus, kas apliecina Pretendenta atbilstību atlases prasībām. Komisijai jebkurā Iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par Iepirkuma līgumu vai Nolikumā noteiktajām atlases prasībām. Komisija nepieprasa tādus dokumentus un informāciju, kas ir tās rīcībā vai ir pieejama publiskās datubāzēs.



7. PRETENDENTU ATLASE, PRETENDENTU UN PIEDĀVĀJUMU ATBILSTĪBAS IZVĒRTĒŠAS KĀRTĪBA
7.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, Pretendentu izslēgšanas iemeslu pārbaudi un lemj par Vispārīgās vienošanās slēgšanas tiesību piešķiršanu.
7.2. Piedāvājumu noformējuma pārbaude
7.2.1. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
7.2.2. Komisija publiskojamo datu bāzēs pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, pārstāvības tiesībām un pārstāvības apjomu.
7.2.3. Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
7.2.4. Komisija noraida Pretendenta piedāvājumu, ja:
7.2.4.1.	iesniegtais piedāvājums ir bojāts vai nav atverams;
7.2.4.2.	konstatē Nolikuma 5.3. apakšpunktā noteikto gadījumu;
7.2.4.3.	iesniegtais piedāvājums ir šifrēts un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli). 
7.3. Pretendentu atlase un piedāvājumu atbilstības pārbaude
7.3.1. Komisija veic Pretendentu atlasi un piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta atbilstību Nolikuma 6.1. apakšpunktā noteiktajām prasībām un iesniedzamās dokumentācijas apjomam.
7.3.2. Ja pretendents neatbilst kādai no Nolikumā izvirzītajām atlases prasībām vai nav iesniedzis visus pieprasītos dokumentus vai ziņas, tas tiek izslēgts no turpmākās dalības Iepirkumā.
7.4. Tehniskā piedāvājuma vērtēšana
7.4.1. [bookmark: _Hlk124343308]Komisija izvērtē tehniskā piedāvājuma atbilstību Nolikuma 6.2. apakšpunktā noteiktajām prasībām tehniskā piedāvājuma sagatavošanai un iesniedzamās dokumentācijas apjomam.
7.4.2. [bookmark: _Hlk124343341]Ja Pretendents nav iesniedzis tehniskā piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, tas tiek izslēgts no turpmākās dalības Iepirkumā kā neatbilstošs Nolikumā izvirzītajām prasībām.
7.5. Finanšu piedāvājuma vērtēšana
7.5.1. Komisija izvērtē finanšu piedāvājuma atbilstību Nolikuma 6.3. apakšpunktā izvirzītajām prasībām finanšu piedāvājuma sagatavošanai.
7.5.2. Ja pretendents nav iesniedzis finanšu piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, tas tiek noraidīts no turpmākās dalības Iepirkumā kā neatbilstošs Nolikumā izvirzītajām prasībām.
7.5.3. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu. Ja Komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
7.5.4. Ja Komisija konstatē, ka Pretendents ir iesniedzis piedāvājuma cenu kopumā vai atsevišķā pozīcijā, par kuras pamatotību rodas pamatotas šaubas, komisija pārbauda, vai iesniegtais piedāvājums nav nepamatoti lēts atbilstoši PIL 53. pantā noteiktajai kārtībai. Ja komisija konstatē, ka Pretendents ir iesniedzis nepamatoti lētu piedāvājumu, komisija piedāvājumu noraida un izslēdz pretendentu no tālākās dalības Iepirkumā.
7.6. Pretendentu, kuriem būtu piešķiramas Vispārīgās vienošanās slēgšanas tiesības (katrā Konkursa daļā), noteikšana
7.6.1. [bookmark: _Hlk35751419]Piedāvājuma izvēles kritērijs – saimnieciski visizdevīgākais piedāvājums, ņemot vērā cenu un ar iepirkuma priekšmetu saistītus kritērijus, kur piedāvājumu salīdzināšanai un izvērtēšanai tiks izmantota cena un ar iepirkuma priekšmetu saistīti kritēriji, piešķirot punktus. Par saimnieciski izdevīgāko piedāvājumu tiks noteikts piedāvājums ar vislielāko punktu skaitu (katrā Konkursa daļā atsevišķi).
7.6.2. Komisija nosaka pretendentus, kuriem būtu piešķiramas Vispārīgās vienošanās slēgšanas tiesības, vērtējot tehniskajai specifikācijai atbilstošus piedāvājumus, nosakot iegūto punktu skaitu atbilstoši Nolikuma 7. pielikumā noteiktajai vērtēšanas kārtībai.
7.6.3. Maksimāli iespējamā piedāvājumu novērtējuma kopsumma (katrā Konkursa daļā) ir 100 punkti.
7.6.4. Par saimnieciski visizdevīgāko piedāvājumu tiek atzīts piedāvājums, kas ieguvis visaugstāko vērtējamo punktu skaitu.
7.6.5. Vispārīgā vienošanās tiek slēgta ar pretendentiem, kuri saņēmuši lielāko punktu skaitu (tiek sastādīts saraksts dilstošā secībā, sākot ar augstāko punktu skaitu). Maksimālais Vispārīgās vienošanās dalībnieku skaits katrā iepirkuma daļā ir 15 dalībnieki.

7.7. Pretendentu izslēgšanas iemeslu pārbaude 
Komisija veic Pretendentu izslēgšanas iemeslu pārbaudi Nolikuma 6.4. apakšpunktā noteiktajā kārtībā attiecībā uz Pretendentu, kuram būtu piešķiramas Vispārīgās vienošanās slēgšanas tiesības.

8. LĒMUMA PIEŅEMŠANA PAR VISPĀRĪGĀS VIENOŠANĀS SLĒGŠANAS TIESĪBU PIEŠĶIRŠANU (KATRĀ KONKURSA DAĻĀ ATSEVIŠĶI)
8.1. Komisija lemj par Vispārīgās vienošanās slēgšanas tiesību piešķiršanu pretendentiem, kuriem atbilstoši Komisijas lēmumam būtu piešķiramas Vispārīgās vienošanās slēgšanas tiesības (Nolikuma 7.6.2. apakšpunkts) un uz kuriem neattiecas Nolikuma 6.4. apakšpunktā noteiktie pretendentu izslēgšanas iemesli.
8.2. Ja izraudzītais Pretendents atsakās slēgt Vispārīgo vienošanos kādā no Konkursa daļām vai Pasūtītāja paziņojumā par Vispārīgās vienošanās slēgšanu norādītajā termiņā, kas nav garāks par 5 (piecām) darbdienām, neparaksta Vispārīgo vienošanos, Komisija pieņem lēmumu slēgt Vispārīgo vienošanos ar nākamo Pretendentu, kas atbilst visām Nolikumā izvirzītajām prasībām un kura piedāvājums ir nākamais saimnieciski izdevīgākais, vai pārtraukt Konkursu, neizvēloties nevienu piedāvājumu.
8.3. Par atteikšanos slēgt Vispārīgo vienošanos ar Pasūtītāju uzskatāmi šādi gadījumi:
8.3.1. Pretendents rakstiski paziņo Komisijai par iesniegtā piedāvājuma atsaukšanu;
8.3.2. Pretendents neatsūta Pasūtītājam ar drošu elektronisko parakstu (ar laika zīmogu) no savas puses parakstītu Vispārīgo vienošanos paziņojumā par Vispārīgās vienošanās slēgšanu noteiktajā termiņā. Šādā gadījumā Vispārīgā vienošanās nestājas spēkā;
8.3.3. Iepirkuma līgums slēdzams ar fizisku personu, kura līdz Iepirkuma līguma parakstīšanas termiņa beigām nav reģistrējusies VID kā saimnieciskās darbības veicēja;
8.3.4. Pretendents neizpilda Nolikuma 11.2.4. apakšpunktā noteikto.
8.4. Pasūtītājs triju darbdienu laikā pēc Nolikuma 8.1. apakšpunktā noteiktā lēmuma pieņemšanas vienlaikus informē visus Pretendentus par Komisijas pieņemto lēmumu attiecībā uz Vispārīgās vienošanās slēgšanu, nosūtot informāciju elektroniski, izmantojot drošu elektronisko parakstu, uz Pretendenta pieteikumā norādīto elektroniskā pasta adresi.

9. VISPĀRĪGĀ VIENOŠANĀS
9.1. Vispārīgā vienošanās (Nolikuma 8. pielikums) nosaka pakalpojuma sniedzēja izvēles kārtību pakalpojumu nepieciešamības gadījumā un tiesiskās attiecības starp Pasūtītāju un Pretendentu (Vispārīgās vienošanās dalībnieku).
9.2. Vispārīgā vienošanās tiek slēgta ne agrāk kā nākamajā darba dienā pēc PIL noteiktā nogaidīšanas termiņa beigām. 
9.3. Pasūtītājs savā pircēja profilā EIS publicē noslēgto Vispārīgo vienošanos un tās grozījumus PIL noteiktajā apjomā.
9.4. Vispārīgās vienošanās projekta noteikumi attiecināmi uz visiem Pretendentiem vienlīdzīgi.
9.5. Iesniedzot piedāvājumu, Pretendents apliecina, ka ir iepazinies ar Vispārīgās vienošanās projektu, pieņem tās noteikumus un gadījumā, ja tiks piešķirtas tiesības slēgt Vispārīgo vienošanos, apliecina gatavību uzņemties un pildīt visas tajā paredzētās saistības.
9.6. Pretendents ar Vispārīgās vienošanās pielīgtās tiesības un pienākumus nevar nodot trešajām personām (tajā skaitā, apakšuzņēmējiem), kas nav norādītas Konkursa piedāvājumā, izņemot gadījumus, kad tas Publisko iepirkumu likumā noteiktajā kārtībā iepriekš rakstiski saskaņots ar Pasūtītāju un pamatota šāda nepieciešamība. Šis noteikums attiecas arī uz prasījumu tiesību cesiju. Trešās personas piesaistes gadījumā pretendents iesniedz Pasūtītājam trešās personas kvalifikācijas atbilstību apliecinošu dokumentu (atbilstoši Nolikuma noteikumiem) kopijas. Pretendents atbild par apakšuzņēmēja veiktajiem darbiem Vispārīgās vienošanās izpildē.
9.7. Vispārīgās vienošanās izpildes laikā pusēm, Vispārīgās vienošanās noteiktajā kārtībā vienojoties, ir tiesības veikt grozījumus Vispārīgajā vienošanās, ievērojot Publisko iepirkumu likuma noteikumus.
9.8. Vispārīgās vienošanās darbības laikā vispārīgās vienošanās dalībnieku izvēle tiek veikta saskaņā ar Vispārīgās vienošanās noteikumiem.

10. KOMISIJAS TIESĪBAS UN PIENĀKUMI
10.1. Komisijai ir tiesības:
10.1.1. jebkurā Konkursa stadijā izslēgt Pretendentu no turpmākās dalības Konkursā un noraidīt Pretendenta piedāvājumu, ja konstatē Nolikumā noteiktus Pretendenta izslēgšanas vai piedāvājuma noraidīšanas apstākļus;
10.1.2. piedāvājumu noformējuma pārbaudē, Pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
10.1.3. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, Pretendentu atlasei, piedāvājumu atbilstības pārbaudei vai piedāvājumu vērtēšanai;
10.1.4. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
10.1.5. piešķirt Vispārīgās vienošanās slēgšanas tiesības, izbeigt vai pārtraukt Iepirkumu pilnībā, neizvēloties nevienu piedāvājumu.
10.2. Komisijai ir pienākumi:
11.2.1. 
10.2.1. nodrošināt visiem ieinteresētajiem Piegādātājiem pieejamību informācijai par sniegto papildu informāciju par Nolikumu;
10.2.2. pēc ieinteresētā Piegādātāja pieprasījuma sniegt papildu informāciju par Nolikumu;
10.2.3. vērtēt Pretendentus un to iesniegtos piedāvājums saskaņā ar PIL un Nolikumu;
10.2.4. piedāvājumu vērtēšanas laikā līdz Konkursa rezultātu paziņošanai nesniegt informāciju par vērtēšanas procesu.

11. PRETENDENTA TIESĪBAS UN PIENĀKUMI
11.1. Pretendentam ir tiesības:
11.1.1. līdz piedāvājumu iesniegšanas termiņa beigām grozīt vai jebkurā Konkursa stadijā atsaukt iesniegto piedāvājumu, rakstiski par to paziņojot Komisijai;
11.1.2. pieprasīt papildu informāciju par Nolikumu atbilstoši Nolikuma 3.3. un 3.4. apakšpunkta noteikumiem;
11.1.3. sekot līdzi piedāvājumu atvēršanas procesam EIS sadaļā “Atvēršana”;
11.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem.
11.2. Pretendentam ir pienākumi:
11.2.1. izstrādāt piedāvājumu atbilstoši Nolikuma noteikumiem, tajā skaitā aizpildīt Nolikumam pievienotās veidnes. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
11.2.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
11.2.3. Komisijas noteiktajā termiņā sniegt atbildes uz Komisijas pieprasījumu par piedāvājumā ietvertās informācijas izskaidrošanu vai papildināšanu, vai Pretendenta un tā piedāvājuma atbilstību Nolikuma prasībām;
11.2.4. ja Pretendents ir piegādātāju apvienība un tai piešķirtas Vispārīgās vienošanās slēgšanas tiesības, pirms Vispārīgās vienošanās slēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu un informē par to Pasūtītāju;
11.2.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Konkursa rezultātiem;
11.2.6. pastāvīgi sekot EIS publicētajai informācijai par Konkursu.

12. FIZISKO PERSONU DATU APSTRĀDES NOTEIKUMI
12.1. Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016. gada 27. aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – GDPR.
12.2. Personas datu apstrādes pamatojums – Konkursa organizēšana, Vispārīgās vienošanās un Iepirkuma līguma noslēgšana tās ietvaros un izpilde, GDPR 6. panta pirmās daļas b) un c) apakšpunkts. Konkursā iesniegtajos dokumentos norādīto fizisko personu datus apstrādās, lai nodrošinātu Konkursa norisi, Pretendentu un to piedāvājumu izvērtēšanu, Vispārīgās vienošanās un Iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem.
12.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Vispārīgās vienošanās un Iepirkuma līguma izpildē, ja ar Pretendentu noslēgs Vispārīgo vienošanos vai Iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā.
12.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu Apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Vispārīgās vienošanās un Iepirkuma līguma izpildē, ja ar Pretendentu noslēgs Vispārīgo vienošanos vai Iepirkuma līgumu, informēšanu par paredzēto personu datu apstrādi.
12.5. Papildu informācija par personas datu apstrādi norādīta Pasūtītāja Privātuma politikā, kas pieejama Pasūtītāja tīmekļvietnē (https://www.lvm.lv/privatuma-politika).
12.6. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.

13. PASŪTĪTĀJA IEPIRKUMU ĒTIKAS PRINCIPI
13.1. Pasūtītājs tā iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī visaugstākos godīguma un ētikas standartus.
13.2. Pasūtītājs tā iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci un Pasūtītāja finanšu līdzekļu efektīvu izmantošanu.
13.3. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas par koruptīvām vai krāpnieciskām darbībām. Vienīgie potenciālās sadarbības noteikumi un kārtība iepirkumā starp Pasūtītāju un piegādātājiem, kā arī kārtība, kādā risināmi jautājumi par piegādātāja dalību iepirkumā, ir noteikti attiecīgā iepirkuma dokumentācijā un publisko iepirkumus reglamentējošajos normatīvajos aktos.
13.4. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan Konkursa norises laikā, gan Vispārīgās vienošanās un Iepirkuma līguma izpildes laikā. Piedaloties Konkursā, Pretendents apzinās, ka jebkura tā rīcība, tajā skaitā, saziņa ar Pasūtītāja darbiniekiem var tik pakļauta tās tiesiskuma novērtējumam.
13.5. Pasūtītājs sagaida, ka Pretendenti (sadarbības partneri) apzinās un respektē Pasūtītāja amatpersonām/ Komisijas locekļiem noteiktos interešu konflikta situāciju un dāvanu saņemšanas ierobežojumus.

14. PIELIKUMI
[bookmark: _Hlk210905876]1.pielikums – Pieteikuma veidne;
2.pielikums – Tehniskā specifikācija; Tehniskais piedāvājums; Finanšu piedāvājuma veidne (1. Konkursa daļa);
3.pielikums – Tehniskā specifikācija; Tehniskais piedāvājums; Finanšu piedāvājuma veidne (2. Konkursa daļa);
4.pielikums – Tehniskā specifikācija; Tehniskais piedāvājums; Finanšu piedāvājuma veidne (3. Konkursa daļa);
5.pielikums – Tehniskā specifikācija; Tehniskais piedāvājums; Finanšu piedāvājuma veidne (4. Konkursa daļa);
6.pielikums – Apakšuzņēmēja apliecinājuma veidne;
7.pielikums – Vērtēšanas kārtība;
8.pielikums – Vispārīgās vienošanās projekts.

